વનના આડકતરા ફાયદા: વનની હાજરીથી જમીનનું ધોવાણ અટકે છે. વનસ્પતિના મૂળનું જાળું રચાવાને કારણે ફળદ્રુપ માટીનું સ્તર જમીન સાથે જકડાયેલું રહે છે. વળી વૃક્ષોની હાજરીના કારણે તેજ પવનોની ગતી ધીમી પડે છે અને જમીન ધોવાણ થતી અટકે છે. આ ઉપરાંત વરસાદની તીવ્રતાને ખાસા પ્રમાણમાં ખાળવાની ક્ષમતા વનસ્પતિના આવરણમાં હોય છે. આમ જમીનના ધોવાણના બે મુખ્ય પરિબળો, પવન અને વરસાદનું પાણી નિયંત્રિત થાય છે.